Lipliūnai

Apie kaimą Druskininkų savivaldybėje žr. Lipliūnai (Druskininkai).

Lipliūnai – kaimas Kėdainių rajono savivaldybėje, apie 8 km į šiaurės vakarus nuo Kėdainių. Yra pradinė mokykla, biblioteka. Yra kapinaitės (prie kelio į Krakes), Lipliūnų dvaro liekanos (dvaro rūmai, ūkvedžio namas).

Į šiaurę nuo kaimo praeina kelias  (atšakos į Ruoščius, Urnėžius). Pietiniu Lipliūnų pakraščiu vingiuoja Smilgos upė, vakaruose į ją įteka Graisupis. Iš pietų ir vakarų prieina Josvainių miškai.

 Etimologija 
Pavadinimas sietinas su asmenvardžiais *Lipnius, *Liplius. XVII a. pab. – XVIII a. pr. apylinkėse minimos pavardės Liplewicz, Lipniewicz, Lipnewicz. Jos kildintinos iš žodžių li̇̀pti „kibti, klijuotis, prisikabinti“, lipnùs bei li̇̀ptas „lieptas“.Rytas Tamašauskas. „Lipliūnai Dvaras Datos“, dotnuviai.lt.

 Istorija 

Kaime rastas archeologinis radinys – akmeninis kirvis.

Nuo XVI a. pab. minimi kaip Lipniūnai (istorinis laukas, dvaras). Lipliūnų pavadinimas įsitvirtino nuo 1731 m. (pirmąsyk paminėtas 1638 m.).Rytas Tamašauskas. Josvainių krašto vardynas. Kėdainiai: Spaudvita, 2020. p. 94. 1740 m. minimas ir Lipliūnų miestas (De Orbe Luplini). Lipniūnų dvarą valdė Einikis (1690 m.), Utkevičiai ir kiti savininkai.

1859 m. buvo spirito varykla.  XX a. pr. buvo Josvainių valsčiuje; Adamavičių, Eigirdavičių, Einikių, Jakševičių ir Montvilų valda. Po 1863 m. sukilimo kaimas atiduotas rusams, pervadintas Novosiolkais.

Tarybiniais metais Lipliūnai buvo Hidrotechnikos ir melioracijos instituto eksperimentinio ūkio pagalbinė gyvenvietė. Dvaro rūmuose veikė pradinė mokykla.

 Gyventojai 

 Galerija 

 Šaltiniai 

Kategorija:Kėdainių rajono savivaldybės gyvenvietės